पाएं अपने शहर की ताज़ा ख़बरें और फ्री ई-पेपरडाउनलोड करें
जिले के 68 खरीद केंद्रों में गेहूं की खरीद, लिफ्टिंग और अदायगी का काम सुचारू रूप से जारी है और किसी भी पक्ष को खरीद संबंधित कोई मुश्किल नहीं आने दी जा रही। उक्त बातें डिप्टी कमिश्नर विमल कुमार सेतिया ने कही। उन्होंने कहा कि किसानों से खरीद एजेंसियों द्वारा खरीदी गई गेहूं की अदायगी भी किसानों को ऑनलाइन उनके खातों में डाली जा रही है और शनिवार शाम तक जिले के किसानों को 773.63 करोड़ रुपए की ऑनलाइन अदायगी कर दी गई है। इसमें से पनग्रेन द्वारा 255.05 करोड़, मार्कफेड द्वारा 174.93 करोड़, पनसप द्वारा 193.23 करोड़, पंजाब स्टेट वेअरहाउसिंग निगम की तरफ से 115.31 करोड़ और केंद्रीय एजेंसी भारतीय खुराक निगम (एफसीआई) की तरफ से 35.11 करोड़ की अदायगी की गई है।
डिप्टी कमिश्नर ने बताया कि जिले के सभी खरीद केंद्रों में से विभिन्न खरीद एजेंसियों द्वारा 469739 मीट्रिक टन गेहूं की खरीद की गई जबकि मंडियों में कुल 471864 मीट्रिक टन गेहूं की आमद हुई। उन्होंने बताया कि पनग्रेन की तरफ से 145258 मीट्रिक टन, मार्कफेड की तरफ से 99811 मीट्रिक टन, पनसप द्वारा 117750 मीट्रिक टन, पंजाब स्टेट वेयर हाउस की तरफ से 68309 मीट्रिक टन, एफसीआई द्वारा 38611 मीट्रिक टन गेहूं की खरीद की गई है और खरीद के उपरांत मंडियों में से गेहूं की 286269 मीट्रिक तन लिफ्टिंग हो चुकी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn